Diari Oficial de la Generalitat Valenciana


Sumari del DOGV 6291, del 17-06-2010 (2010/6886)

RESOLUCIÓ de 10 de juny de 2010, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2010/2011, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6291

Data del DOGV
:   17-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6886


Data del document
:   10-06-2010

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 10 de juny de 2010, de la Direcció General de Personal, per la qual s'anuncia la convocatòria d'adjudicació de llocs en comissió de servicis per a funcionaris del cos de mestres, durant el curs 2010/2011, en centres públics docents no universitaris dependents de la Generalitat inclosos en el programa experimental plurilingüe a la Comunitat Valenciana. [2010/6886]  
L'Orde de la Conselleria d'Educació, de 19 de maig de 2009, establix l'organització, estructura i funcionament d'un programa experimental plurilingüe a la Comunitat Valenciana (DOCV núm. 6034, de 12.06.2009).  
La dita norma establix que el programa experimental plurilingüe s'aplicarà en aquells centres educatius públics d'Educació Infantil i Educació Primària que, ubicats en l'àmbit territorial de la Comunitat Valenciana, determine la Conselleria d'Educació. El dit programa, en el curs 2009/2010, es va aplicar al primer curs del segon cicle d'Educació Infantil en tres centres públics de la Comunitat Valenciana.   
Mitjançant Resolució de 13 d'abril de 2010, de la Direcció General d'Ordenació i Centres Docents, es determinen els centres de la Comunitat Valenciana que en el curs 2010/2011 aplicaran un programa experimental plurilingüe en centres educatius públics d'Educació Infantil i Educació Primària.   
D'acord amb la dita resolució el programa s'aplicarà en el primer curs del segon cicle d'Educació Infantil en tots els centres inclosos en el programa experimental plurilingüe, i en el segon curs en aquells centres en què es va aplicar el dit programa en el primer curs del segon cicle d'Educació Infantil durant el curs 2009/2010.  
Així mateix, l'Orde de 19 de maig de 2009 preveu que la provisió del professorat en este programa es realitzarà, si és el cas, a través de comissió de servicis, i fixa els requisits de titulació, així com la consideració com a mèrit del maneig de les Tecnologies de la Informació i de la Comunicació, i l'experiència prèvia en projectes d'innovació.  
En virtut del que s'ha exposat i fent ús de les atribucions conferides per l'article 11 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, esta direcció general ha resolt regular la present convocatòria, d'acord amb les bases següents:  
I. Participants:  
Base primera. Poden participar de forma voluntària en este procediment d'adjudicació de places, en règim de comissió de servicis, els funcionaris de carrera del cos de mestres, especialistes o habilitats en Educació Infantil, en situació de servici actiu, que ocupen llocs de treball amb caràcter definitiu en centres docents públics no universitaris dependents de la Generalitat de la Comunitat Valenciana i que posseïsquen alguna de les titulacions següents:  
a) Especialista o habilitat en anglés.  
b) Tindre superats, almenys, tres cursos de la llicenciatura en Filologia Anglesa i/o Traducció i Interpretació.  
c) Certificat elemental expedit per les escoles oficials d'idiomes o Certificat de Nivell Intermedi d'estes (idioma anglés).  
d) Certificat del Nivell B1 d'una institució reconeguda a este efecte (idioma anglés).  
Base segona. Els participants en la present convocatòria hauran d'estar en possessió del Certificat de Capacitació o del títol de Mestre de Valencià excepte en el cas que el participant estiga habilitat en Filologia: Valencià.  
II. Llocs de treball que ixen a provisió.  
Base tercera. D'acord amb la convocatòria publicada mitjançant Resolució de 25 de juny de 2009, de la Direcció General de Personal (DOCV núm. 6047 d'1.07.2009), les destinacions per al curs   
\* \* \* \* \*  
  
2009/2010 en virtut de la referida convocatòria són prorrogables anualment fins a un màxim de tres anys, amb l'informe favorable previ de la direcció del centre o de la Inspecció Educativa. Una vegada determinades, per la Direcció Territorial d'Educació de la província corresponent en cada cas, les destinacions que es prorroguen, i considerant els nous centres inclosos en el programa, s'oferixen en la present convocatòria els següents llocs de treball:  
III. Format i ompliment de la petició  
Base quarta. Els que vullguen participar en la convocatòria hauran de presentar l'oportuna instància, segons el model que es podrà obtindre en la pàgina web de la Conselleria d'Educació, acompanyada de la documentació que es referix a continuació:  
1. En el cas que això no conste en el Registre de Personal Docent de la Conselleria, còpia compulsada que acredite el compliment dels requisits per a participar en la present convocatòria assenyalats en les bases primera i segona.  
2. Currículum on constaran els mèrits acadèmics, professionals i de formació, datat i firmat, així com la justificació documental dels mèrits al·legats.  
Base quinta. La instància, així com la resta de la documentació que l'acompanye, es dirigirà a la Direcció Territorial d'Educació de la província en el territori de la qual es trobe el centre a què opta el candidat i haurà de presentar-se en la dita Direcció Territorial d'Educació. Aquells candidats que opten a més d'un centre hauran de presentar una sol·licitud en cada una de les direccions territorials corresponents.  
Base sexta. Finalitzat el termini de presentació de sol·licituds, per cap concepte s'alterarà la petició.   
Qualsevol dada omesa o consignada erròniament per l'interessat no podrà ser invocada per este a l'efecte de futures reclamacions, ni considerar per tal motiu lesionats els seus interessos i drets.  
Una vegada transcorregut el termini de presentació d'instàncies, no serà possible desistir de les sol·licituds efectuades.   
Les destinacions adjudicades seran irrenunciables.  
IV. Altres normes  
Base sèptima. El termini de presentació d'instàncies serà de 10 dies hàbils a comptar de l'endemà de la publicació d'esta convocatòria en el Diari Oficial de la Comunitat Valenciana.  
Base octava. Totes les condicions i requisits que s'exigixen en esta convocatòria han de tindre's complits o reconeguts en la data d'acabament del termini de presentació d'instàncies, excepte la possessió de destinació definitiva per a la qual la data de referència és l'1 de setembre de 2010.  
Base novena. Per a l'adjudicació de les destinacions cada Direcció Territorial d'Educació nomenarà una comissió de selecció formada per president, secretari i 3 vocals. Per cada membre de la comissió es nomenarà un suplent. La composició de la comissió de selecció, amb els seus suplents, es farà pública en els taulers d'anuncis de les direccions territorials d'educació.  
Els membres de les comissions de selecció estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Base desena. Examinats els requisits dels candidats per a participar en el procediment de selecció i acceptada la seua participació, els candidats seran citats a una entrevista en què seran valorats per la comissió corresponent, en vista del currículum presentat i atenent als mèrits del candidat respecte al maneig de les Tecnologies de la Informació i de la Comunicació, a l'experiència prèvia en projectes d'innovació, així com al seu domini de l'anglés.   
Base onzena. Les comissions de selecció elevaran les seues valoracions a la Direcció Territorial d'Educació corresponent, que formularà la proposta d'adjudicació de llocs en comissió de servicis al director general de Personal.  
Base dotzena. La Direcció General de Personal, a proposta de la direcció territorial corresponent, publicarà la llista provisional d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació.   
Els sol·licitants disposaran d'un termini de cinc dies comptats a partir de l'endemà de la publicació de l'esmentada llista per a presentar reclamacions en les direccions territorials d'Educació, sense que puguen presentar-se documents addicionals als que van adjuntar a la seua sol·licitud.   
Transcorregut el dit termini i una vegada examinades les reclamacions presentades, es publicarà la resolució que inclourà la llista definitiva d'adjudicació de destinacions en comissió de servicis en els taulers d'anuncis dels servicis centrals i direccions territorials de la Conselleria d'Educació.  
Base tretzena. La destinació adjudicada s'ocuparà durant el curs escolar 2010/2011 i serà prorrogable anualment fins a un màxim de tres anys, amb un informe favorable previ.  
Disposició final  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del director general de Personal d'esta conselleria en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Jutjat Contenciós Administratiu de València en el termini de dos mesos des de l'endemà de la publicació.  
València, 10 de juny de 2010.- El director general de Personal: David Barelles Adsuara.